ম্যাচের বয়স মাত্র ২৪ মিনিট। তখনই ইনজুরির কারণে মাঠ ছাড়তে হল লিওনেল মেসিকে। ততক্ষণে অবশ্য সেভিয়ার বিপক্ষে ২-০ ব্যবধানে এগিয়ে গেছে বার্সেলোনা। মেসি ওঠে গেলেও পরবর্তীতে আর পথ হারায়নি কাতালান জায়ান্টরা। শনিবার ন্যু ক্যাম্পে অনুষ্ঠিত ম্যাচটিতে শেষতক তারা জিতেছে ৪-২ ব্যবধানে। এই জয়ে আলাভেজকে হটিয়ে লা লিগার পয়েন্ট টেবিলের শীর্ষে ওঠেছে ডিফেন্ডিং চ্যাম্পিয়নরা। ৯ ম্যাচে ১৯ পয়েন্ট তাদের। সমান ম্যাচে আলাভেসের ১৮ আর তিনে থাকা সেভিয়ার ১৬।